ORDE do 20 de abril de 1999 pola que se recoñece a denominación de orixe Queixo de San Simón da Costa e se nomea o seu consello regulador provisional.
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 04/05/1999

Polo Decreto 69/1988, do 10 de marzo, regulouse a denominación Producto Galego de Calidade, para o sector agroalimentario, que ten por fin garanti-la calidade e a orixe dos productos tradicionais de Galicia, tipificalos, fomentar e mellora-la súa industrialización nas propias bisbarras de procedencia, e acadar, ó mesmo tempo, unha efectiva presencia deles no mercado.
Como consecuencia, por orde da Consellería de Agricultura, Gandería e Montes, do 16 de abril de 1991, recoñeceuse a denominación Producto Galego de Calidade para o Queixo de San Simón, aprobándose o seu regulamento particular pola Orde do 7 de xullo de 1992.
De acordo co disposto na Lei 25/1970 e no Decreto 837/1972, do 23 de marzo, pola que se aproba o Regulamento do Estatuto da viña, o viño e os alcohois e o Real decreto 4189/1982, do 29 de decembro,
os interesados no recoñecemento e regulamentación dunha denominación de orixe deberán solicitalo á Consellería de Agricultura, Gandería e Política Agroalimentaria.
Recibiuse a solicitude de recoñecemento e protección deste producto por parte do sector queixeiro interesado, baixo unha denominación de orixe, co nome de Queixo de San Simón da Costa para os queixos elaborados a partir do leite de vaca producida na bisbarra de San Simón.
En consecuencia, por petición do sector interesado, unha vez examinada a viabilidade da proposta e de conformidade co artigo 30.1.3º e 4º, do Estatuto de autonomía de Galicia, e no uso das competencias que me confire a Lei 1/1983, do 22 de febreiro, reguladora da Xunta de Galicia e do seu presidente,
DISPOÑO:
Primeiro.-Recoñécese a denominación de orixe Queixo de San Simón da Costa para os queixos producidos e elaborados na bisbarra de San Simón, na maneira e condicións que se determinen no seu regulamento particular.
Segundo.-Noméase un consello regulador con carácter provisional que, por proposta do sector interesado, queda formado polos membros seguintes:
Presidenta:
Rosa María Rey Pérez.
Vocais:
Polo sector elaborador:
Titulares:
Remedios Cuba López.
Gabino Román Barrio.
María Dolores Alonso Cortiñas.
Jesús Rey Pérez.
Suplentes:
Adelaida Fernández Cuba.
Esther Candamil López.
Crisanto Cuba Cendán.
Olga Ribeira Requeixo.
Polo sector productor:
Titulares:
Norberto Piñeiro Pernas.
Luisa Pérez Orosa.
Darío Villares Rouco.
Esther Prieto Funcasta.
Suplentes:
Rosario García Maseda.
Alfonso Rey Funcasta.
Fernando Villares López.
Manuel Prieto Corral.
Terceiro.-Encoméndaselle ó consello regulador provisional a redacción do regulamento particular da denominación, que o elevará á Consellería de Agricultura, Gandería e Política Agroalimentaria para a súa aprobación.
Cuarto.-O consello regulador provisional elaborará os censos de productores de leite e elaboradores
de queixo que se encontren interesados en adscribirse á denominación.
Quinto.-A indicación denominación de orixe Queixo de San Simón da Costa non poderá ser mencionada nas etiquetas, documentación ou publicidade destes queixos ata que sexa aprobado o seu regulamento específico pola Consellería de Agricultura, Gandería e Política Agroalimentaria.
Disposición derradeira
Única.-Facúltase o director xeral de Industrias e Alimentación para dicta-las normas precisas para o mellor desenvolvemento do establecido nesta orde.
Santiago de Compostela, 20 de abril de 1999.
Cástor Gago Álvarez
Conselleiro de Agricultura, Gandería
e Política Agroalimentaria